Christiane Taubira

Christiane Taubira, nascuda lo 2 de febrièr de 1952 a Cayenne (Guaiana), es una femna politica francesa, Garda dels sagèls, ministra de la Justícia, nomenada lo 16 de mai de 2012, dins lo govèrn de Jean-Marc Ayrault. Desmissiona lo 27 de genièr de 2016.

Candidata PRG a l'eleccion presidenciala francesa de 2002, foguèt elegida de Guaiana 1993 a 2012. Es membra del comitat executiu del Walwari.

 Biografia 
 Origina 
Christine Taubira es eissida d'una familha modèsta — sa maire, ajuda sonhanta s'ocupèt sola dels seus cinc enfants. Divorciada, es d'esperela maire de quatre enfants. Titulara d'un doctorat d'economia e d'agroalimentari a París, e un de de sociologia e d'etnologia afroamericana, èra professora de sciéncias economicas en 1978.

 Parcours politic 
Comencèt sa carrièra politica coma militanta autonomista, movement qu'encara se revendicade Christiane Taubira dins Afrik.com - 06/1/2011. Enseguida, creèt lo partit Walwari en 1993 e ne venguèt la presidenta. Lo meteis an, foguèt elegida deputada « non inscricha » de Guaiana e reeligida en 1997. En 1993, votèt, a l'assemblada, l'investitura del govèrnement Balladur. Dintrèt dins un pichon grop parlamentari, Republique e libertat. L'an seguent, èra quatrena de la lista del Energia radicala menada per Bernard Tapie a las eleccions europèas de 1994. En abril de 1994, èra observatritz parlementària a las primièras elections multiraciales en Africa del Sudbiografia, sus www.christiane-taubira.net..

A sa reeleccion en junh de 1996, se liga al grop socialista, e se vegèt confiar per Lionel Jospin un rapòrt sus la recèrca de l'aur en Guaiana. Fins a novembre de 2001, es aparententada al PS. Se jonguèt enseguida al grop RCV (PRG-MDC-Verds-PCR).

En 2002, es la candidata del Partit Radical d'Esquèrra a l'eleccion presidenciala amb una campanha basada sus l'« egalitat de las escasenças ». Obtenguèt 2,32 % dels vòtes al primièr torns. Segon de socialistas, aquela candidatura auriá contribuit a l'escampilhament dels vòtes « d'esquèrra » e seriá estat una de las causas de l'escac de Lionel Jospin par accedir al segond torn de l'election presidencialaPascal Virot, }« 2007 : Taubira rejonh los postulants d'esquèrra », Libération, 13 de julhet de 2006.. Mas segon d'autres observators, coma Jacques Séguéla, Christiane Taubira aviá prepausat une aliança a Lionel Jospin qu'auriá pas acceptatJacques Séguéla : Autobiographie non autorisée, Plon, 2009..

Es tornarmai elegida per deputada lo 16 de junh de 2002, per la XII legislatura, dins la Primièra circonscripcion de la Guaiana. Es aparentada al grop socialista. Tot demorant membre del partit guaianés Walwari, venguèt, aprèp lo Congrès de Tolose (sepembre 2002), primièra vicepresidenta del Partit Radical d'Esquèrra. Es al cap de la lista « Euròpa fraternala » del PRG a las eleccions europèas de 2004, dins la circonscripcion Illa de França: obtenguèt pas que 1,54 %, e cap d'elegitResultats, sul site del ministèro francés de l'interior..

En 2004, es condamnada pel Conselh dels prudòmes de París per licenciament injustificat e ruptura de CDD « abusiva » concernissent son anciana assistenta parlamentària e lo deguèt tornar . L'Express, Thomas Bronnec, « Députés et... patrons », L'Express, 4 d'octobre de 2004.

Lo 12 de julhet de 2006, se declarèt candidata a l'investitura del PRG per l'election presidenciala francesa de 2007]. Lo 22 d'octobre, lo PRG reünit en Congrès renoncièt a presentar une candidatura, a la favor d'un acòrdi amb lo Partit socialista« Lo Partit radical d'esquèrra presentará pas de candidat a la presidenciala », AFP citat per le Monde, 22 d'octobre de 20006.. Lo 20 de genièr de 2007, Christiane Taubira se liga l'equipa de Ségolène Royal que nomenèt « delegada a l'expression republicana. Aprèp la campanha de las legislativas de junh de 2007, derarèt qu'aviá estat « aprochada » per l'entorn de Nicolas Sarkozy « abans la fin de la presidenciala » per far partida del govèrn, mas refusèt l'ofèrta.

Foguèt elegida deputada lo 17 de junh de 2007 per la XIII legislatura, dins la Primièra circonscripcion de la Guaiana, aparentada al grop Socialista, radical, ciutadan e divèrsas esquèrras.

A l'ocasion del referendum de 2010 sul passatge Guaiana a un estatut d'autonomia, apelèt a votar « Òc » dins lo movement de Guyane 74.

Christiane Taubira es candidata, al cap d'una lista divèrsas esquèrras a l'eleccion réeionala de 2010 en Guaiana. Arribèt en primièr de las quatre listas d'esquèrra en preséncia mas fòrça enrè del candidat de la majoritat presidenciala, Rodolphe Alexandre, conduguèt una lista d'union d'esquèrra al segond torn. Lo 21 de març de 2010, perdèt contra la lista del cònsol de Caièna, Rodolphe Alexandre, soutengut par l'UMP, que realizèt 56,11 % dels vòtes contre 43,89 per la lista de Christiane TaubiraÉlections régionales de 2010 - resultats sul site del ministèro de l'Interior.

Lo 14 de decembre de 2010, anoncièt son sosten a Arnaud Montebourg dins las primàrias del Partit socialista per l'eleccion presidenciala francesa de 2012« Primaires du PS : Taubira "conjugue" sa candidature avec celle de Montebourg », Mediapart..

 Parcors ministerial 
Aprèp la victòria del socialista François Hollande a l'eleccion presidenciala francesa de 2012, dintrèt pel primièr còp al govèrn venent lo 16 de mai Garda dels Sagèls dins lo Govèrn de Jean-Marc Ayrault.

 Òbras e presas de posicion 

Christiane Taubira donèt son nom a la lei francesa n° 2001-434, votada lo 10 de mai de 2001, que reconeis coma crime contra l'umanitat la tracha negrièra transatlantica e l'esclavatge que ne resultèt.

Es sovent considerada pels politics coma un « electron liure », a causa de sas presas de posicion personalas en divergéncia amb la logica de partitRetrach sur RFI en 2002. A contrari del PS e del PRG s'opausèt en 2004 al vòte de la Lei francesa suls signes religioses dins las escòlas publicas considerant que  En 2005, se pronocièt pel « Non » al referendum francés sul tractat etablissent una Constitucion per EuròpaEntrevista amb Rosa Moussaoui, L'Humanité, 2 de mai de 2005., al contrari del PRG, que n'es a l'epòca encara la vicepresidenta.

En abril de 2008, foguèt incargada pel president de la Republica Nicolas Sarkozy d'une mission suls acòrdis de partenariat economic entre Union Europèa e los païses ACPLe Monde, 22 d'abril de 2008.. Son rapòrt terminat dos meses mai tard<ref>[https://web.archive.org/web/20110611061354/http://www.christiane-taubira.net/media/Rapport_Taubira_APE_2008.pdf Lo rapòrt, 16 de junh de 2008</ref> fasiá plan de criticas suls dispositius e preconizacions jutjadas audaciosas mal acceptadas per l'Elisèa, lo cap de l'Estat n'en faguèt cap mai de comentari.

En 2012, sostenguèt publicament le cap Raoni dins sa luta contra la retanca de Belo Monte.

 Foncions e mandats 

 Mandat local 
 22 març de 2010: conselhèra regionala de la Guaiana

 Mandats parlamentaris 

 2 d'abril de 1993 - 21 d'abril de 1997: deputada de la Primièra circonscripdion de la Guaiana
 1 de junh de 1997 - 18 junh de 2002 : deputada de la Primièra circonscripdion de la Guaiana
 19 de junh de 2002 - 19 de junh de 2007: deputada de la Primièra circonscripdion de la Guaiana
 20 de junh de 2007 - 16 de mai de 2012: deputada de la Primièra circonscripdion de la Guaiana
 19 de julhet de 1994 - 19 de julhet de 1999: deputada europèa

 Mandat ministerial 

 16 de mai de 2012 - 27 de genièr de 2016  : Garda dels sagèls, ministra de la Justícia

 òbras 

 L'Esclavage raconté à ma fille, 2001
 Codes noirs de l'esclavage aux abolitions (Introduction), Dalloz, 2006
 Rendez-vous avec la République, 2007
 Égalité pour les exclus : le politique face à l'histoire et à la mémoire coloniales, Temps Présent Editions, 2009 
 Mes météores : Combats politiques au long cours'', Flammarion, 18/03/2012 

 Nòtas e referéncias 

 Vejatz tanben 

 Articles connèxes 

 Conselh regional de la Guaiana
 Deputada europèa

 Ligams extèrnes 

  Sul site de l'Assemblada nacionala
  Sul site del Parlament europèu
  Site oficial de Christiane Taubira
  òbras parlamentàrias de Christiane Taubira

Categoria:Naissença en 1952
Categoria:Personalitat de la Cinquena Republica
Categoria:Personalitat politica femenina francesa
Categoria:Eurodeputat 1994-1999
Categoria:Govèrn de Jean-Marc Ayrault
Categoria:Candidat a una eleccion presidenciala francesa